**SREDNJOŠKOLSKI ĐAČKI DOM**

**RKP: 19693**

**Obala kneza Branimira 10/a**

**23000 Zadar**

**Grad/Općina: 520/Zadar**

**MB: 03142230**

**OIB: 90897134511**

**Razina: 31 – proračunski korisnik JLP(R)S koji obavlja poslove**

 **u sklopu funkcije koje se decentraliziraju**

**Šifra djelatnosti: 5590 – ostali smještaj**

**Razdjel: 000**

Klasa: 400-04/24-01/2

Urbroj: 2198-01-77-24-1

Zadar, 10.srpnja.2024. g.

**BILJEŠKE UZ FINANCIJSKI IZVJEŠTAJ ZA RAZDOBLJE**

**od 01.01.2024. do 30.06.2024.g.**

Temeljem Pravilnika o financijskom izvještavanju u proračunskom računovodstvu (NN 37/22) i Okružnice Ministarstva financija o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 30. lipnja 2024. (KLASA: 400-02/24-01/19, URBROJ: 513-05-03-24-2) od 01. srpnja 2024. godine, sastavljena su financijska izvješća za razdoblje siječanj – lipanj 2024. godine. Financijska izvješća sastoje se od: Izvještaja o prihodima i rashodima, primicima i izdacima, Izvještaja o obvezama i Bilješki.

U Srednjoškolskom đačkom domu organiziran je smještaj, prehrana te odgojno – obrazovni rad za učenike koji redovno pohađaju srednje škole u Zadru.

Srednjoškolski đački dom obavlja osnovnu djelatnost odgoja i obrazovanja sukladno odredbama Zakona o odgoju i obrazovanju u osnovnoj i srednjoj školi te obavlja i vlastitu djelatnost zakupa poslovnog prostora, smještaja studenata po ekonomskoj cijeni te pružanja usluga smještaja i prehrane u ljetnim mjesecima.

Izvori financiranja su:

* Sredstva Državnog proračuna kojima se financiraju plaće djelatnika Doma
* Prihodi nadležnog proračuna (subvencija smještaja i prehrane učenika) za financiranje rashoda poslovanja odnose se na materijal i sirovine, energiju i prijevoz zaposlenika.
* Prihodi za posebne namjene odnose se na uplate učenika za smještaj i prehranu, uplate pravnih osoba za smještaj i prehranu učenika, uplatu Zadarske Županije za smještaj i prehranu učenika Deficitarnih zanimanja
* Vlastiti prihodi Doma koje Dom ostvaruje smještajem studenata po ekonomskoj cijeni, najmom prostora za samoposlužne aparate, smještajem raseljenih osoba te pružanjem usluga smještaja i prehrane u ljetnom periodu sukladno dopunskoj hotelsko – ugostiteljskoj djelatnosti
* Višak prihoda – višak prihoda prenesen iz prethodnih godina

Primjenjuje se proračunsko računovodstvo u skladu sa Zakonom o proračunu (NN 144/21) i Pravilnik o proračunskom računovodstvu i Računskom planu (NN 158/23).

Nastavno u bilješkama obrazlažu se podaci i odstupanja u obrascima.

OBRAZAC: **PR-RAS**

Ukupni prihodi poslovanja za izvještajno razdoblje iznose 816.815,59 eura i veći su 10,79% u odnosu na prošlu godinu. Povećanje ukupnih prihoda poslovanja uglavnom je rezultat povećanja prihoda tekućih pomoći iz državnog proračuna.

Tekuća pomoć iz državnog proračuna proračunskim korisnicima proračuna JLP(R)S (šifra 63) za ukupne rashode za zaposlene iznosi 449.535,86 eura i veći su 28,61% u odnosu na prethodnu godinu. Povećanje prihoda tekuća pomoć iz državnog proračuna rezultat je povećanja plaća i materijalnih prava zaposlenika.

Prihodi od upravni i administrativnih pristojbi, pristojbi po posebnim propisima i naknada (šifra 65) iznosi 115.635,37 eura, a odnosi se na prihode od uplate učenika, uplate pravnih osoba za smještaj i prehranu učenika, uplatu Zadarske Županije za smještaj učenika deficitranih zanimanja i veći su 12,21% u odnosu na prethodnu godinu.

Prihodi od prodaje proizvoda i robe te pruženih usluga (šifra 66) iznosi 90.482,67 eura i manji su 34,69% u odnosu na prethodnu godinu jer je prošle godine bilo više grupa smještenih u istom periodu.

Prihodi od nadležnog proračuna (šifra 67) iznosi 161.153,76 eura, a odnosi se na:

* Prihodi za financiranje rashoda djelatnosti: 140.222,46 eura
* Prihod od naknade za prijevoz zaposlenika: 20.931,30 eura

Prihodi od nadležnog proračuna manji su u odnosu na isto razdoblje prethodne godine za 0,09%.

Kazne, upravne mjere i ostali prihodi (šifra 68) iznose 7,93 eura i manji su 97,73% u odnosu na prethodnu godinu.

Ukupni rashodi poslovanja za izvještajno razdoblje iznose 728.578,07 eura i veći su 10,07% u odnosu na prošlu godinu.

Rashodi za zaposlene (šifra 31) su veći u odnosu na prošlu godinu za 32,66% radi izmjene, odnosno povećanja koeficijenata materijalnih prava zaposlenih, isplate plaće zaposlenicima iz vlastitih sredstava za rad u dodatnoj djelatnosti te isplaćenih nagrada za radne rezultate iz vlastitih prihoda.

Materijalni rashodi poslovanja (šifra 32) su manji u odnosu na prošlu godinu za 16,01%.

Financijski rashodi (šifra 34) iznose 0,00 eura. Smanjenje financijskih rashoda u odnosu na prethodnu godinu je zato što smo u prošloj godini imali isplatu sudskih presuda, odnosno zateznih kamata po sudskim presudama.

Rashodi za nabavu nefinancijske imovine (šifra 4) iznose 11.415,22 eura te su veći u odnosu na prošlu godinu 56,18%. Najvećim djelom odnose se na nabavu opreme za održavanje i zaštitu (oprema kotlovnice).

Ukupni prihodi i primici (šifra X678) iznose 816.815,59 eura a ukupni rashodi i izdatci (Y345) iznose 739.993,29 eura.

Višak prihoda poslovanja u 2024. godini (šifra X001) iznosi 88.237,52 eura.

Višak prihoda i primitaka raspoloživ u sljedećem razdoblju (šifra X006) iznosi 308.092,35 eura.

OBRAZAC: **OBVEZE**

Stanje obveza na dan 01.01.2024. (šifra V001) iznosi 91.314,88 eura koje su podmirene u izvještajnom razdoblju.

Stanje obveza na kraju izvještajnog razdoblja 30.06.2024. iznosi 120.930,02 eura (šifra V006) te se odnose na sljedeće obveze:

* 231 Obveze za zaposlene: 79.614,24 eura
* 232 Obveze za materijalne rashode: 31.517,38 eura
* 239 Ostale tekuće obveze: 1.586,45 eura
* 242 Obveze za nabavu proizvedene dugotrajne imovine: 8.022,75 eura

Najveći dio obveza odnosi se na plaću za zaposlenike za lipanj te na tekuće obveze nastale tijekom lipnja. Očekuje se uplata tokom 7. mjeseca.

Ostale tekuće obveze odnose se na obvezu poreza na dodanu vrijednost.

U 2024. godini nije bilo kapitalnih pomoći Srednjoškolskom đačkom domu od drugih proračunskih korisnika.

Sudskih troškova u tijeku - Dom nema.

Osoba odgovorna za Odgovorna osoba

sastavljanje financijskog izvještaja proračunskog korisnika

Antonia Jurjević, voditelj računovodstva Roko Bralić, ravnatelj

------------------------------ -----------------------------

Datum predaje financijskog izvještaja:

10. srpnja 2024. godine